Ózdi polgármester: a Fidesz ellenezte a gyermekszületési támogatást, ami most valóban megszűnik - Propeller
personPropeller access_timejanuár 20., 21:33 comment1 hozzászólás
Fotó: Facebook/Janiczak Dávid
"Négy évvel ezelőtt Janiczak Dávid polgármester minden fórumot megragadott, hogy büszkélkedjen az Ózdon kialakított támogatási formával", annak megszüntetéséről azonban "mélyen hallgat és igyekszik azt a legnagyobb titokban tartani"
- közölte a Fidelitas elnökhelyettese.
Úgy vélte: ezzel ismét bebizonyosodott, hogy a jobbikos településvezetőnek és csapatának "Az ózdiakért és Ózdért" jelmondata üres ígérgetés, a mindennapokban csak saját, önös érdekeik vezérlik őket.
Ezzel párhuzamosan azonban jut forrás arra, hogy az önkormányzati szakbizottságok létszámát, valamint az önkormányzati cégek felügyelőbizottságainak létszámát és az ott megbízottként tevékenykedők tiszteletdíját emeljék
Jelezte: a város fiataljait hátrányosan érintő döntést a Fidesz-KDNP önkormányzati képviselői nem támogatták. Arról is beszélt: a döntéshozók indokai között a születések és a házasságkötések számának folyamatos csökkenése is szerepelt. Ezzel szemben az ózdi kórházban 2016-ban 734, 2017-ben 733, 2018-ban 756, 2019-ben 709 gyermek született, a házasságkötések száma pedig az elmúlt hét évben majdnem megduplázódott.
Janiczak: a Fidesz ellenezte a támogatás bevezetését
Ózd polgármestere Facebook-posztban üzent az üggyel kapcsolatban:
Az Önkormányzat ösztönzőleg hozta létre a támogatást, azonban az évek során kiderült, hogy nem hozott eredményt, ugyanis ennek hatására nem nőtt a gyermekvállalási kedv városunkban, sőt a született gyermekek száma lassú ütemben, de csökkenést mutat. Sajnos néha népszerűtlen intézkedéseket is meg kell hozni, ha az hosszú távon a város érdekét szolgálja. Jelen helyzetben ez egy ilyen döntés volt.
Amiben jómagam hibáztam, az az, hogy erről nem adtam időben tájékoztatást a lakosság részére, amiért ezúton is bocsánatot kérek valamennyi ózdi lakostól.
A helyi ellenzék most kezdte el meglovagolni a témát, ezért sajtótájékoztatót tartottak délután. Az ülésen hallgattak, nem szóltak hozzá, és azóta sem, csak most, több mint egy hónap elteltével. Megjegyzem úgy, hogy ezt a támogatási formát az előző ciklusban a FIDESZ-KDNP frakciója folyamatosan ellenezte az üléseken, Fürjes Pál frakcióvezető fel is szólalt ellene
- olvasható Janiczak Dávid bejegyzésében.
Azért köpködik mert nem fideszes,de mi a helyzet Putnokon,kik vannak a húsos fazék körül?
thumb_up1 replyVálasz error access_timejanuár 21., 18:51